title: Camille Pissarro
text: Pissarro tir rietaf arotievik lodamu tegis. Kore bak 1899 do Auguste Rodin va Rijay ta seltafa yamba paker, pune tir neyasik va yamba ta yamba : « Kas arotievafa yamba krulder ? Gue ? En, sin me grupad. Kota yamba tir arotievafa, viele listafa is kiewafa ! Va to batcoba trakú, »~ koe Les Temps Nouveaux fela bak santoleaksat ke 1895 suter. Va yamba kare seltafa niedara me proger ise voldum trakura ke Kropotkin koe Olgalicura va beg undeks me trakur da tawadayikafa tira me tir adrafa ta kawarzera va tayafa ezlopa. Ino va loblifa kontera pu milseltikeem djuwalzilir. Listafa yambaxa tir budara va glastafa griva. Pissarro tir kiewatrakurevik kevwis va stekeugal noves da korik grikteyen gu alkaf is dirotevaf rieteem va dalintafa yamba ronokarolatad.